Diari Oficial de la Generalitat Valenciana


Sumari del DOGV 9458, del 27-10-2022 (2022/9830)

Extracte de la Resolució de 18 d'octubre de 2022, del president de l'Institut Valencià de Competitivitat Empresarial (IVACE), per la qual es convoquen ajudes per a la implantació d'instal·lacions d'energies renovables tèrmiques en diferents sectors de l'economia, en el marc del Pla de recuperació, transformació i resiliència europeu.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9458

Data del DOGV
:   27-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9830


Data del document
:   18-10-2022

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública
    * energia blana

Extracte de la Resolució de 18 d'octubre de 2022, del president de l'Institut Valencià de Competitivitat Empresarial (IVACE), per la qual es convoquen ajudes per a la implantació d'instal·lacions d'energies renovables tèrmiques en diferents sectors de l'economia, en el marc del Pla de recuperació, transformació i resiliència europeu. [2022/9830]  
BDNS (identif.): 655404.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/655404)  
  
i en la pàgina web de l'IVACE:  
http://www.ivace.es  
  
Primer. Entitats beneficiàries  
Podran acollir-se a aquestes ajudes les persones i entitats que s'enumeren a continuació en funció de cada tipus d'actuació, i sempre que tinguen residència fiscal a Espanya:  
1. Per al programa d'incentius 1, es consideraran com a entitats beneficiàries de les ajudes, sempre que realitzen una activitat econòmica per la qual oferisquen béns o serveis en el mercat:  
a) Persones físiques donades d'alta en el Cens d'Empresaris, Professionals i Retenidors de l'Agència Estatal d'Administració Tributària.  
  
b) Persones jurídiques.  
c) Qualsevol entitat del sector públic institucional de qualssevol Administracions Públiques a què es refereix l'article 2.2 de la Llei 40/2015 d'1 d'octubre, de règim jurídic del sector públic, així com les entitats de dret privat o organitzacions privades sense ànim de lucre.  
  
d) Agrupacions, associacions, consorcis o qualsevol altra forma de col·laboració de qualssevol de les figures dels tres punts anteriors, amb o sense personalitat jurídica.  
2. Per al programa d'incentius 2, es consideraran com a entitats beneficiàries de les ajudes, sempre que no realitzen una activitat econòmica per la qual oferisquen béns o serveis en el mercat:  
a) Les entitats locals territorials previstes per l'article 3 de la Llei 7/1985, de 2 d'abril, reguladora de les Bases del Règim Local o qualsevol altra entitat local o supralocal, diferent de les anteriors, legalment constituïda i dotada de personalitat jurídica pròpia.  
b) Qualsevol entitat del sector públic institucional de qualssevol Administracions Públiques a què es refereix l'article 2.2 de la Llei 40/2015 d'1 d'octubre, de Règim Jurídic del Sector Públic, així com les entitats de dret privat o organitzacions privades sense ànim de lucre.  
  
c) Agrupacions, associacions, consorcis o qualsevol altra forma de col·laboració de qualssevol de les figures del punt anterior, amb o sense personalitat jurídica.  
  
Segon. Objecte  
Ajudes per a les actuacions que es relacionen a continuació:  
a) Programa d'incentius 1. Realització d'instal·lacions d'energies renovables tèrmiques en els sectors industrial, agropecuari, serveis i/o altres sectors de l'economia, incloent-hi el sector residencial.  
b) Programa d'incentius 2. Realització d'instal·lacions d'energies renovables tèrmiques en edificis no residencials, establiments i infraestructures del sector públic.  
  
Tercer. Bases reguladores  
Reial decret 1124/2021, de 21 de desembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució dels programes d'incentius per a la implantació d'instal·lacions d'energies renovables tèrmiques en diferents sectors de l'economia, en el marc del Pla de recuperació, transformació i resiliència, publicades en el BOE núm. 305, de 22 de desembre de 2021.  
  
Quart. Quantia  
D'acord amb el que s'estableix en l'Annex V del Reial decret 1124/2021, de 21 de desembre, on s'estableix l'ajuda concedida a les comunitats autònomes, la quantitat que correspon a la Comunitat Valenciana, amb càrrec al pressupost de l'Institut per a la Diversificació i Estalvi de l'Energia, prèviament transferida des dels Pressupostos Generals de l'Estat, és de 09.075.363,00 euros, quantitat inclosa en la línia pressupostària de l'IVACE B3807184 YOUP-LPG Renovables Tèrmiques.  
Les ajudes que s'estableixen en la present resolució tindran la consideració de subvenció. L'import de l'ajuda total a atorgar serà la suma de l'Ajuda Base i l'Ajuda Addicional que poguera correspondre en cada cas depenent del tipus d'actuació subvencionable, en els termes previstos en l'Annex de la present convocatòria, i estarà sotmés als límits que s'establisca en la normativa europea aplicable d'ajudes d'estat.  
  
La quantia de les ajudes, per a cadascuna dels programes d'incentius, tipologies d'actuacions subvencionables i tipus de destinatari últim, es detallen en l'annex de la convocatòria.  
  
Cinqué. Termini de presentació de les sol·licituds  
El termini de presentació de sol·licituds a aquest programa d'ajudes s'iniciarà el 3 de novembre de 2022 i finalitzarà el 31 de desembre de 2023, termini a partir del qual no seran admeses més sol·licituds.  
  
Sisé. Altres dades  
1. es sol·licituds de les entitats beneficiàries del programa 1 hauran de presentar-se abans de l'inici del projecte, amb el que es garanteix l'efecte incentivador de l'ajuda. Els projectes es podran executar una vegada presentada la sol·licitud, sense esperar que la concessió de l'ajuda es produïsca i sense que això prejutge la decisió que finalment s'adopte.  
Per a les entitats beneficiàries del programa 2 s'admetran actuacions iniciades amb posterioritat a la publicació en el Boletín Oficial del Estado del Reial decret 1124/2021, de 21 de desembre.  
2. Documentació: la prevista en l'article 10 de la convocatòria.  
3. El termini màxim per a presentar la justificació de l'execució de les actuacions objecte d'ajuda serà de 18 mesos des de la data de notificació de la resolució de la concessió de l'ajuda. En cas que, per circumstàncies imprevisibles, degudament justificades, que facen impossible la justificació en aquest termini, es podrà ampliar el termini per a la justificació de l'actuació objecte d'ajuda de conformitat al que s'estableix en l'article 70 del Reglament de la Llei 38/2003.  
4. Forma de justificació: en els termes previstos en l'article 14 de la convocatòria.  
  
València, 18 d'octubre de 2022.- El president de l'IVACE: Rafael Climent González.